Valsts sabiedrība ar ierobežotu atbildību (VSIA)
TRAUMATOLOĢIJAS UN ORTOPĒDIJAS SLIMNĪCA
Duntes ielā 22, Rīgā, LV-1005

	
	APSTIPRINĀTS
VSIA “Traumatoloģijas un ortopēdijas slimnīca”
2026.gada 21.augusta iepirkuma komisijas sēdē
(protokols Nr.1)



IEPIRKUMA NOLIKUMS
Iepirkumam Publisko iepirkumu likuma (PIL) 9.panta kārtībā
Intraartikulāri ievadāmi hialuronskābes preparāti locītavu viskosuplementācijai piegāde
identifikācijas nr. VSIA TOS 2026/34MP
1. Pasūtītājs: VSIA ”Traumatoloģijas un ortopēdijas slimnīca”, reģistrācijas Nr.40003410729, adrese: Duntes 22, Rīga, LV-1005 (turpmāk – Pasūtītājs).
Iepirkums tiek veikts saskaņā ar PIL 9.panta noteikumiem.
Iepirkuma komisijas darbības pamats: ar Pasūtītāja 2026.gada 7.augusta rīkojumu Nr.01-6/100 apstiprināta iepirkuma komisija (turpmāk – Iepirkuma komisija).
2. Iepirkuma priekšmets: hialuronskābes preparātu (turpmāk – Prece) piegāde intraartikulārai ievadīšanai locītavu viskosuplementācijai saskaņā ar tehniskās specifikācijas prasībām, kas pievienotas Nolikuma pielikumā Nr.2. CPV kods: 33600000-6 (Farmācijas izstrādājumi).
Iepirkuma priekšmets nav dalīts.
Iepirkuma apjoms ir indikatīvs un nav Pasūtītājam saistošs. Prece tiks pasūtīta un izlietota pakāpeniski atbilstoši Pasūtītāja faktiskajām klīniskajām vajadzībām, un Pasūtītājs negarantē pilnu indikatīvās summas vai maksimālā apjoma izlietojumu.
Piedāvājumu varianti (tehniskie vai finanšu varianti) nav atļauti.
3. Vispārīgās vienošanās slēgšanas un izpildes kārtība
3.1. Iepirkuma rezultātā tiks slēgta vispārīgā vienošanās ar pretendentiem, kuru piedāvājumi atbilst Nolikuma prasībām (sarindojot tos piedāvātā finanšu piedāvājuma secībā no zemākās līdz augstākajai, līdz 10 pretendentiem).
3.2. Pretendents piedāvājumu iesniedz par visu iepirkuma priekšmetu pilnā apjomā, bez piedāvājuma variantiem, ar tiesībām piedāvāt līdz trīs dažādām precēm, kuras atbilst prasībām. Neatbilstošs piedāvājums netiks vērtēts.
3.3. Preču piegāde vispārīgās vienošanās ietvaros tiek organizēta uz konsignācijas noteikumiem atbilstoši Nolikuma pielikumā Nr.3 pievienotajam iepirkuma līguma projektam.
3.4. Pasūtītājs veic Preču pasūtīšanu un izlietošanu no Vispārīgās vienošanās dalībnieku konsignācijā nodotajām Precēm pēc faktiskās nepieciešamības, ņemot vērā ārstniecības procesa nodrošināšanas vajadzības un ārstniecības personas profesionālo lēmumu par konkrētam pacientam piemērotāko Preci. Izvēle starp dalībnieku Precēm tiek veikta atbilstoši medicīniskajām indikācijām, pacienta individuālajām vajadzībām un ārstēšanas taktikai.


4. Piedāvājuma izvēles kritērijs: saimnieciski visizdevīgākais piedāvājums, ko nosaka pēc zemākās cenas.
Prasības piedāvājuma nodrošinājumam un saistību izpildes nodrošinājumam nav noteiktas.
Ja pirms lēmuma pieņemšanas par vispārīgās vienošanās slēgšanas tiesību piešķiršanu tiek konstatēts, ka vairāku pretendentu piedāvājumu novērtējums atbilstoši izvēles kritērijam ir vienāds, Pasūtītājs, lai noteiktu pretendentu secību, rīko izlozi tiešsaistē, iepriekš informējot attiecīgos pretendentus par tās laiku un kārtību.
5. Vispārīgās vienošanās un iepirkuma līguma izpildes vieta: Pasūtītāja adresē (norādītajās telpās).
6. Vispārīgās vienošanās un iepirkuma līguma termiņi: ar iepirkuma rezultātā izraudzītajiem pretendentiem Pasūtītājs slēgs vispārīgo vienošanos uz 24 mēnešiem ar kopējo maksimālo summu 36 000,00 EUR (trīsdesmit seši tūkstoši euro un 00 centi) bez pievienotās vērtības nodokļa. Pretendentam vispārīgās vienošanās darbības laikā jānodrošina Preces piegāde par iepirkumā noteiktajām cenām.
7. Iepirkuma nolikuma saņemšana, informācijas pieprasīšanas un saņemšanas kārtība
7.1. Pasūtītājs nodrošina Nolikuma un tā pielikumu, kā arī citu iepirkuma dokumentācijas (skaidrojumi, grozījumi, atbildes uz ieinteresēto piegādātāju jautājumiem) brīvu un tiešu pieeju Elektronisko iepirkumu sistēmas (turpmāk – EIS) pircēja profilā e-konkursu apakšsistēmā saskaņā ar PIL 38.panta prasībām.
7.2. Lejupielādējot iepirkuma nolikumu, ieinteresētais piegādātājs uzņemas atbildību sekot līdzi turpmākām izmaiņām iepirkuma noteikumos, kā arī Iepirkuma komisijas sniegtajām atbildēm uz ieinteresēto piegādātāju jautājumiem, kas tiek publicētas Pasūtītāja EIS profilā pie iepirkuma nolikuma.
7.3. Iepirkuma komisija un ieinteresētais piegādātājs ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija iepirkuma ietvaros nav saistoša.
7.4. Ieinteresētais piegādātājs jautājumus par Nolikumu uzdod rakstveidā, adresējot tos Iepirkuma komisijai un nosūtot elektroniski, izmantojot EIS rīkus.
7.5. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu, neizpaužot jautājuma iesniedzēju. 
8. Piedāvājumu iesniegšana, grozīšana un atsaukšana
8.1. Pretendents piedāvājumu iesniedz līdz datumam un laikam, kas norādīts Iepirkumu uzraudzības biroja tīmekļvietnē (https://info.iub.gov.lv) publicētajā paziņojumā par līgumu, un EIS e-konkursu apakšsistēmā norādītajā informācijā, izmantojot EIS e-konkursu apakšsistēmu.
8.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un netiks izskatīti.
8.3. Piedāvājumu atvēršana notiek datumā un laikā, kas norādīts Iepirkumu uzraudzības biroja tīmekļvietnē publicētajā paziņojumā par līgumu. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
8.4. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus.
8.5. Ja pretendents atsauc piedāvājumu, tas tiek izslēgts no tālākas dalības iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējais piedāvājuma iesniegšanas brīdis.
9. Piedāvājuma noformēšana
9.1. Iesniedzot piedāvājumu elektroniski EIS e-konkursu apakšsistēmā, ir jāievēro šādas pretendenta izvēles iespējas:
9.1.1. Jāizmanto EIS e-konkursu apakšsistēmas piedāvātie rīki, aizpildot minētās sistēmas e-konkursu apakšsistēmā šā iepirkuma sadaļā ievietotās veidlapas.
9.1.2. Elektroniski aizpildāmos dokumentus var sagatavot ārpus EIS un augšupielādēt sistēmas attiecīgajās vietnēs Microsoft Office (Word, Excel) vai PDF formātā. Pretendents ir pilnībā atbildīgs par aizpildāmo formu atbilstību dokumentācijas prasībām un formu paraugiem.
9.2. Sagatavojot piedāvājumu, pretendents ievēro šādus nosacījumus:
9.2.1. Piedāvājuma dokumenti jāsagatavo atsevišķos elektroniskos failos ar standarta biroja programmatūras rīkiem nolasāmā formātā. Tehniskais un finanšu piedāvājums jāsagatavo atbilstoši Nolikuma pielikumos norādītajām formām.
9.2.2. Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu.
9.2.3. Piedāvājuma dokumentus paraksta pretendenta likumiskais pārstāvis vai tā pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja pārstāvības tiesības.
9.2.4. Ja piedāvājumu iesniedz piegādātāju apvienība atbilstoši PIL 13.panta prasībām, pieteikumā (Nolikuma pielikumā Nr.1) norāda personu, kas pārstāv piegādātāju apvienību un ir tiesīga parakstīt visus ar iepirkumu saistītos dokumentus, kā arī norāda katras personas atbildības sadalījumu. Piegādātāju apvienībai piedāvājuma iesniegšanas brīdī nav jābūt reģistrētai noteiktā juridiskā statusā.
9.3. Piedāvājums sastāv no šādām daļām:
9.3.1. pretendenta atlases dokumenti;
9.3.2. tehniskais piedāvājums;
9.3.3. finanšu piedāvājums.
9.4. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem. Skaitlisko vērtību pretrunu gadījumā noteicošais ir apzīmējums ar vārdiem.
9.5. Piedāvājums jāsagatavo latviešu valodā. Tehniskā piedāvājuma dokumenti (sertifikāti, licences, ES atbilstības deklarācijas) var tikt iesniegti citā valodā, pievienojot pretendenta apliecinātu tulkojumu latviešu valodā. Informatīvie materiāli (katalogi, bukleti) var būt angļu valodā.
9.6. Iesniedzot kopijas, tās apliecināmas atbilstoši normatīvo aktu prasībām. Iepirkuma komisijai ir tiesības pieprasīt uzrādīt dokumentu oriģinālus vai iesniegt apliecinātas kopijas, ja rodas šaubas par to autentiskumu.
9.7. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to skaidri norāda piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama.
10. Prasības pretendentam un izslēgšanas iemesli
10.1. Visi pretendenti piedalās iepirkumā uz vienādu noteikumu un vienlīdzības pamata, ievērojot atklātības, brīvas konkurences, samērīguma un savstarpējas atzīšanas principus.
10.2. Pasūtītājs izslēdz pretendentu no dalības iepirkumā atbilstoši PIL 9.panta astotajai daļai (konstatējot PIL 42.panta otrās daļas 1., 2., 3., 4. un 11.punktā minētos izslēgšanas iemeslus, kā arī attiecībā uz PIL 42.panta trešajā daļā minētajām personām), veicot pārbaudes atbilstoši PIL 42.pantā noteiktajā kārtībā, kā arī ievērojot PIL 43.panta noteikumus.
10.3. Komisija pārbauda pretendentu atbilstību Starptautisko un Latvijas Republikas nacionālo sankciju likuma 11.1 pantā noteiktajiem izslēgšanas gadījumiem, veicot pārbaudi likumā noteiktajā kārtībā.
10.4. Pamatojoties uz starptautiskās prakses rekomendācijām (t.sk. OECD 2019.gada 3.fāzes ziņojuma vadlīnijām), Komisija, izvērtējot korupcijas un reputācijas riskus, ir tiesīga veikt pārbaudi arī par pretendentu (un to patieso labuma guvēju vai amatpersonu) iespējamo saistību vai iekļaušanu starptautisko daudzpusējo attīstības banku (piemēram, Pasaules Bankas u.c.) izslēgšanas sarakstos.
10.5. Pasūtītājs izslēdz pretendentu no turpmākās dalības iepirkumā, kā arī neizskata piedāvājumu, ja pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.
11. Pretendenta atlases dokumenti un kvalifikācijas prasības
	Prasība
	Iesniedzamais dokuments

	12.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs atbilstoši normatīvo aktu prasībām (atbilstoši PIL 44.pantam). Prasība attiecas uz pretendentu un visiem piegādātāju apvienības dalībniekiem.
	12.1.1. Pretendenta parakstīts pieteikums dalībai iepirkumā (Nolikuma pielikums Nr.1).
12.1.2. Ārvalstī reģistrētam pretendentam jāiesniedz kompetentas iestādes izsniegts dokuments, kas apliecina reģistrāciju.
12.1.3. Pilnvara, ja piedāvājumu paraksta pilnvarota persona.

	12.2. Pretendentam (vai piegādātāju apvienības dalībniekiem katram atsevišķi, ja attiecināms) ir tiesības piegādāt un izplatīt Preci Eiropas Savienībā, tajā skaitā Latvijas Republikas teritorijā atbilstoši tās Eiropas Savienības dalībvalsts normatīvajiem aktiem, kurā tas ir reģistrēts / dibināts.
	12.2.1. Pretendenta apliecinājums par tiesībām izplatīt piedāvāto Preci Eiropas Savienībā un Latvijas Republikas teritorijā.

	12.3. Piedāvātā Prece atbilst Eiropas Savienības normatīvo aktu prasībām – tai ir nodrošināts CE marķējums (ja tā ir medicīniskā ierīce) vai tā ir reģistrēta Zāļu valsts aģentūrā / ES reģistrā (ja tās ir reģistrētas zāles).
	12.3.1. EK atbilstības deklarācija un CE atbilstības zīmes kopija (vai Zāļu reģistrācijas apliecības kopija).


12.4. Pasūtītājs pieņems Eiropas vienoto iepirkuma procedūras dokumentu (ESPD) kā sākotnējo pierādījumu pretendenta atbilstībai Nolikumā noteiktajām kvalifikācijas prasībām atbilstoši PIL 49.pantam. ESPD veidlapa pieejama tīmekļvietnē http://espd.eis.gov.lv.
13. Tehniskais un finanšu piedāvājums
13.1. Tehnisko piedāvājumu pretendents sagatavo saskaņā ar Tehniskās specifikācijas prasībām (pielikums Nr.2).
13.2. Finanšu piedāvājumā jāaizpilda forma “Finanšu piedāvājums” (Nolikuma pielikums Nr.2), norādot cenu eiro (EUR) bez PVN ar precizitāti līdz divām zīmēm aiz komata.
13.3. Cenā jābūt iekļautām pilnīgi visām izmaksām, atlaidēm, nodokļiem (izņemot PVN) un nodevām, kas saistītas ar preču piegādi uz konsignācijas novietni un garantijas saistību izpildi.
14. Pretendentu atlase, tehnisko piedāvājumu atbilstības pārbaude un piedāvājumu vērtēšana
14.1. Iepirkuma komisija veic pretendenta atlasi, tehnisko piedāvājumu atbilstības pārbaudi un finanšu piedāvājumu vērtēšanu atbilstoši Nolikuma prasībām.
14.2. Iepirkuma komisija rīko sēdes slēgtā formā.
14.3. Iepirkuma komisija ir tiesīga pieprasīt paskaidrojumus un papildu informāciju saskaņā ar PIL noteikto kārtību, kā arī lūgt iesniegt preču paraugus to atbilstības pārbaudei.
14.4. Piedāvājumu izvēle notiek saskaņā ar Nolikumā noteikto piedāvājuma izvēles kritēriju – saimnieciski visizdevīgākais piedāvājums (zemākā cena).
14.5. Iepirkuma komisija ir tiesīga izslēgt pretendentu no turpmākās dalības iepirkumā PIL un šajā Nolikumā noteiktajos gadījumos.
15. Aritmētisko kļūdu labošana
Piedāvājumu vērtēšanas laikā Iepirkuma komisija pārbauda, vai piedāvājumā nav aritmētisku kļūdu. Ja Iepirkuma komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, Iepirkuma komisija ņem vērā labojumus.
16. Iepirkuma izbeigšana vai pārtraukšana
Iepirkuma komisija var pieņemt lēmumu izbeigt vai pārtraukt iepirkumu PIL 9.pantā noteiktajos gadījumos un objektīvi pamatotos apstākļos.
17. Vispārīgās vienošanās un iepirkuma līguma slēgšana
17.1. Pamatojoties uz Iepirkuma komisijas lēmumu, Pasūtītājs uzaicina atbilstošos pretendentus (līdz 10 pretendentiem) noslēgt vispārīgo vienošanos.
17.2. Ja izraudzītais pretendents atsakās slēgt vispārīgo vienošanos vai neparaksta to Iepirkuma komisijas noteiktajā termiņā, Pasūtītājs ir tiesīgs uzaicināt nākamo pretendentu, kura piedāvājums ir visizdevīgākais (saskaņā ar finanšu piedāvājumu secību), vai slēgt vispārīgo vienošanos ar pārējiem izraudzītajiem pretendentiem, ja to skaits ir pietiekams iepirkuma mērķa sasniegšanai, vai izbeigt iepirkumu, neuzliekot par pienākumu slēgt vispārīgo vienošanos ar visiem 10 pretendentiem, ja tas nav lietderīgi.
17.3. Ja lēmums par vispārīgās vienošanās slēgšanas tiesībām tiks piešķirts piegādātāju apvienībai, apvienībai pēc savas izvēles ar Iepirkuma komisiju saskaņotā termiņā reģistrē noteiktu juridisko statusu vai noslēdz sabiedrības līgumu, vienojoties par apvienības dalībnieku atbildības sadalījumu un pilnvarojot vienu personu pārstāvēt apvienību vispārīgās vienošanās un uz tās pamata slēdzamo iepirkuma līgumu izpildē.
18. Nolikuma pielikumi
Nolikums sagatavots latviešu valodā un sastāv no Nolikuma teksta un šādiem pielikumiem:
· Pielikums Nr.1: Pretendenta pieteikums dalībai iepirkumam;
· Pielikums Nr.2:
· Tehniskā specifikācija,
· Tehniskais piedāvājums,
· Finanšu piedāvājums.
· Pielikums Nr.3: Vispārīgā vienošanās un iepirkuma līguma projekts.

